**LĪGUMS**

par neregulāro pasažieru pārvadājumu nodrošināšanu Daugavpils pilsētas domes   
Sporta un jaunatnes departamenta braucieniem uz sacensībām un pasākumiem

Daugavpilī, 2017.gada 9.februārī

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punkta pamata, (turpmāk – **Pasūtītājs)**, no vienas puses, un

**SIA “GEPARDS”,** reģ.Nr.41503024340, juridiskā adrese: Krišjāņa Valdemāra iela 2 -1, Daugavpils, (turpmāk – Pārvadātājs), tās valdes priekšsēdētāja ar tiesībām pārstāvēt kapitālsabiedrību atsevišķi **Mihaila Fomina** personā, no otras puses,

abi kopā vai katrs atsevišķi turpmāk saukti “Puses” vai “Puse”, pamatojoties uz Daugavpils pilsētas domes iepirkuma komisijas 2017.gada 8.februāra lēmumu (iepirkumu komisijas sēdes protokols Nr.4) iepirkuma “Neregulāro pasažieru pārvadājumu nodrošināšana Daugavpils pilsētas domes Sporta un jaunatnes departamenta braucieniem uz sacensībām un pasākumiem”, identifikācijas Nr.DPD 2017/11, iepirkuma priekšmeta **1.DAĻĀ**: “Mazas ietilpības tālsatiksmes autobusi (no 5 līdz 14 sēdvietām)”, noslēdza šādu Līgumu:

**I. Līguma priekšmets**

1. Pasūtītājs uzdod, bet Pārvadātājs apņemas veikt **Daugavpils pilsētas domes Sporta un jaunatnes departamenta nokomplektētu sportistu grupu pārvadāšanu uz sacensībām un pasākumiem ar mazas ietilpības tālsatiksmes autobusi (no 5 līdz 14 sēdvietām)** saskaņā ar iepirkumam iesniegto tehnisko un finanšu piedāvājumu, ievērojot Autopārvadājumu likuma un pakārtoto normatīvo aktu prasības (turpmāk – Pakalpojums). Braucienu saraksts un datumi pievienoti kā līguma pielikums.

**II. Līguma summa**

1. Līguma kopējā summa ir **EUR 7800,00 (septiņi tūkstoši astoņi simti *euro* un 00 centi) bez pievienotās vērtības nodokļa**, PVN sastāda EUR 1638,00 (viens tūkstotis seši simti trīsdesmit astoņi *euro* un 00 centi), kopā ar PVN **EUR 9438,00** (deviņi tūkstoši četri simti trīsdesmit astoņi *euro* un 00 centi). Nodokļu jomu regulējošo normatīvo aktu izmaiņu gadījumā, PVN likme tiek piemērota saskaņā ar Pakalpojuma sniegšanas brīdī spēkā esošajiem normatīvajiem aktiem, neveicot atsevišķus grozījumus Līgumā. Līguma summas sadalījums konkrētam braucienam noteikts līguma pielikumā.
2. Finanšu piedāvājumā ir iekļautas visas tiešās un netiešās Pārvadātāja izmaksas, kas varētu rasties un ir saistītas ar Līgumā noteikto saistību izpildi, tajā skaitā ceļa nodokļi un/vai nodevas, degvielas izmaksas, apdrošināšana un autobusu remonta izmaksas.

**III. Norēķinu kārtība**

1. Pamats rēķina izrakstīšanai ir abpusēji parakstīts Pakalpojuma nodošanas-pieņemšanas akts, kuru Pārvadātājs sagatavo un iesniedz Pasūtītājam parakstīšanai 5 (piecu) darba dienu laikā pēc konkrētā pakalpojuma (brauciena) izpildes. Pasūtītājs nodošanas-pieņemšanas aktu paraksta 5 (piecu) darba dienu laikā no saņemšanas, vai arī minētajā termiņā sniedz pamatotas pretenzijas pret Pārvadātāja sniegto pakalpojumu.
2. Rēķinā norāda Līguma noslēgšanas datumu, numuru un puses, sniegtā Pakalpojuma apjomu, maršruta sākumpunktu, galapunktu, cenas aprēķinu, PVN likmi (ja tāda ir) un kopējo cenu.
3. Līguma summas samaksu par konkrētā brauciena izpildi, Pasūtītājs veic saskaņā ar Pārvadātāja izrakstīto rēķinu, pārskaitot naudu uz Pārvadātāja norādīto bankas kontu **15 (piecpadsmit) dienu** laikā no rēķina saņemšanas.
4. Par rēķina apmaksas dienu tiek uzskatīta diena, kurā Pasūtītājs veic naudas pārskaitījumu uz Pārvadātāja norādīto norēķinu kontu.

**IV. Līguma nodrošinājums**

1. Pārvadātājs **5 (piecu)** dienu laikā no Līguma noslēgšanas dienas iesniedz Pasūtītājam no Pārvadātāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot līguma izpildes trūkumu novēršanai un līgumsoda ieturēšanai.

**V. Pakalpojuma izpildes kārtība un noteikumi**

1. Pārvadājums tiek veikts ar autobusu, kas tika norādīts Tehniskajā piedāvājumā. Pārvadātājs ir tiesīgs vismaz 5 dienas pirms brauciena rakstveidā saskaņojot ar Pasūtītāju mainīt autobusu pret līdzvērtīgu.
2. Pārvadātājs, uzsākot pārvadājumu, iepazīstina pasažierus ar pārvadāšanas noteikumiem. Pasūtītājs nodrošina, ka pārvadājuma laikā pasažieri ievēro pārvadāšanas noteikumus, ar kuriem Pārvadātājs ir iepazīstinājis pasažierus.
3. Pārvadātājs nodrošina autotransporta pakalpojumus pēc iepriekš saskaņota datuma, maršruta, laika un sēdvietu skaita daudzuma jebkurā diennakts periodā, ieskaitot brīvdienas un svētku dienas.
4. Pārvadātājs, veicot pārvadājumu, ievēro un izpilda spēkā esošajos normatīvajos aktos noteikto attiecībā uz šādu pārvadājumu sniegšanu, tai skaitā:
   1. nodrošina, ka tam ir spēkā esoša Autotransporta direkcijas izsniegta speciāla atļauja (licence) pasažieru pārvadājumiem, kas derīga konkrētajā teritorijā;
   2. nodrošina, ka autopārvadājumu vadītājam ir derīgs Satiksmes ministrijas izsniegts profesionālās kompetences sertifikāts;
   3. nodrošina, ka katram autobusam, ar ko Pārvadātājs veic Pārvadājumu ir Autotransporta direkcijas izsniegta licences kartīte un derīga tehniskā apskate.
   4. nodrošina civiltiesiskās atbildības apdrošināšanu, atbilstoši normatīvo aktu prasībām.
5. Pārvadātājs, veicot pārvadājumu, nodrošina ka:
   1. autobuss ir tīrs, labā tehniskā kārtībā, atbilst normatīvajos aktos noteiktajām prasībām;
   2. autobuss ir labā tehniskajā un vizuālajā kārtībā, kas atbilst Latvijas Republikas normatīvajiem aktiem par tiesībām piedalīties ceļu satiksmē;
   3. autobuss atbilst attiecīgajiem pasažieru valsts un starptautiskos noteikumos noteiktajiem tehniskajiem standartiem un aprīkojuma prasībām;
   4. autobuss ir pietiekami ietilpīgs, ar bagāžas nodaļu, lai varētu izvietot bagāžu;
   5. autobuss ir komfortabls, ar klimata kontroli vai kondicionēšanas sistēmu, kas nodrošina vienmērīgu temperatūru +20º C visā autotransportā, pasažieru krēsliem jābūt ar galvas paliktņiem, trokšņa līmenis transporta līdzeklī nedrīkst pārsniegt pieļaujamo normu;
   6. autobuss pārvadājuma laikā ir nodrošināts ar degvielu atbilstoši pasūtītājam maršrutam;
   7. tehnisku vai citu neparedzētu apstākļu gadījumā, ja šādi apstākļi padara Pakalpojuma sniegšanu neiespējamu, autobuss un/vai autobusa vadītājs tiek nomainīts vai radušās tehniskās problēmas tiek atrisinātas uz Pārvadātāja rēķina;
   8. nepieciešamības gadījumā pasažieriem tiek sniegta pirmā neatliekamā medicīniskā palīdzība;
   9. tiek izpildītas citas iepirkuma tehniskās specifikācijas prasības.
6. Pārvadātājs uzņemas pilnu finansiālo un materiālo atbildību par pasažieru izmitināšanu, barošanu un nogādāšanu pēc noteiktā maršruta noteiktajā laikā, ja autobuss tiek bojāts vai salūzt.

**VI. Pušu atbildība**

1. Puses viena pret otru ir materiāli atbildīgas par Līgumā noteikto saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.
2. Ja Pārvadātājs nenodrošina autobusu konkrētam maršrutam, tad maksā Pasūtītājam līgumsodu **EUR 300,00 (trīs simti *euro*)** apmērā 30 (trīsdesmit) kalendāro dienu laikā no attiecīgā pieprasījuma (pretenzijas) saņemšanas.
3. Ja Pārvadātājs nesaskaņojot ar Pasūtītāju, maina autobusu pret Līguma nosacījumiem neatbilstošu, tad maksā Pasūtītājam līgumsodu **EUR 100,00 (viens simts *euro*)** apmērā.
4. Ja Pārvadātājs nepiegādā pasažierus vajadzīgajā galapunktā noteiktajā termiņā Pasūtītājs neparaksta pakalpojuma nodošanas-pieņemšanas aktu un neapmaksā Pārvadātāja rēķinu. Šajā gadījumā Pārvadātājs sedz Pasūtītājam visus ar pasažieru nepiegādāšanu galapunktā saistītos zaudējumus 30 (trīsdesmit) kalendāro dienu laikā no attiecīgā pieprasījuma (pretenzijas) saņemšanas.
5. Pārvadātājs pilnībā ir atbildīgs par zaudējumiem, kas radušies pārvadājuma veikšanas laikā, ja pasažieris gājis bojā, guvis sakropļojumu vai citu veselības bojājumu vai viņa mantai nodarīts bojājums un Pārvadātājs nepierāda, ka zaudējums radies nepārvaramas varas dēļ, ar paša cietušā nodomu vai viņa rupjas neuzmanības dēļ.
6. Ja Pasūtītājs neapmaksā saņemto Pakalpojumu Līgumā noteiktajā termiņā, tad Pasūtītājs maksā Pārvadātājam līgumsodu 0,2% (nulle komats divu procentu) apmērā no termiņā nenomaksātās summas par katru nokavēto dienu, bet ne vairāk kā 10% (desmit procentus) no termiņā nenomaksātās summas.
7. Līgumsoda samaksa neatbrīvo Puses no Līgumā noteikto saistību izpildes pienākuma.

**VII. Līguma grozīšanas kārtība**

1. Līgums var tikt grozīts Pusēm savstarpēji vienojoties. Grozot Līgumu, Puses ņem vērā Publisko iepirkumu likuma 67.1 panta nosacījumus.
2. Pasūtītājs ir tiesīgs vienpusēji atteikties no konkrēta brauciena, vismaz 10 (desmit) dienas iepriekš brīdinot Pārvadātāju.
3. Jebkuri Līguma satura grozījumi, papildus vienošanās un pielikumi kļūst par Līguma neatņemamu sastāvdaļu un stājas spēkā tikai tad, kad tie ir noformēti rakstveidā un tos saskaņā ar Līgumu ir parakstījuši abu Pušu pārstāvji.

**VIII. Līguma izbeigšanas kārtība**

1. Līgums var tikt izbeigts pirms termiņa Līgumā noteiktajos gadījumos, kā arī Pusēm rakstveidā vienojoties.
2. Pasūtītājam ir tiesības vienpusēji atkāpties no līguma, ja:
   1. Pārvadātājs kādā no braucieniem nenodrošina pasažieru piegādi maršruta galapunktā Pasūtītāja noteiktajā termiņā;
   2. Līguma izpildes laikā noskaidrojas, ka Pārvadātājs nevar nodrošināt Līguma saistību izpildi;
   3. pārvadājums vismaz vienā no braucieniem tiek veikts Līguma noteikumiem neatbilstošā autobusā.
   4. Pārvadātājam zūd tiesības sniegt pakalpojumu (anulēta licence u.tml).
3. Pārvadātājam ir tiesības vienpusēji atkāpties no līguma, ja Pasūtītājs Līgumā noteiktajā termiņā nav veicis noteiktos maksājumus par kādu no braucieniem un maksājuma kavējums pārsniedz 30 (trīsdesmit) dienas.
4. Ikviena no pusēm ir tiesīga neatlīdzinot zaudējumus vienpusēji izbeigt Līgumu vienu mēneši iepriekš par to rakstiski brīdinot otru Pusi.

**IX. Nepārvaramas varas apstākļi**

1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst.
2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.
4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.

**X. Citi noteikumi**

1. Līgums stājas spēkā līgumslēdzēju Pušu abpusējas parakstīšanas dienā un ir spēkā līdz **2017.gada 31.decembrim**.
2. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā
3. Ja kāda no Pusēm tiek reorganizēta, Līgums paliek spēkā un tā noteikumi kļūst saistoši Puses tiesību un saistību pārņēmējiem.
4. Pasūtītāja par Līguma izpildi atbildīgā kontaktpersona ir Sporta pasākumu organizatore **Aļona Moļejeva**, tālrunis: 65424233, e-pasts: sport@daugavpils.lv.
5. Pārvadātāja par Līguma izpildi atbildīgā kontaktpersona ir autopārvadājumu vadītājs **Igors Fomins**, tālrunis: 28333756, 654 25002, e-pasts: [gepard59@inbox.lv](mailto:gepard59@inbox.lv).
6. Līgumam tiek pievienoti un tā neatņemamas sastāvdaļas ir šādi pielikumi:
   1. Pielikums Nr.1 – tehniskais piedāvājums uz 20 lp;
   2. Pielikums Nr.2 – izmaksu tāme uz 5 lp.
7. Līgums ar tā pielikumiem sagatavots 2 (divos) identiskos eksemplāros uz 30 (trīsdesmit) lapām ar vienādu juridisko spēku, no kuriem viens eksemplārs glabājas pie Pasūtītāja un viens eksemplārs glabājas pie Pārvadātāja.
8. Puses ar saviem parakstiem apliecina, ka viņām ir saprotams Līguma saturs, nozīme un sekas.

**XI. Pušu rekvizīti**

**PASŪTĪTĀJS: PĀRVADĀTĀJS:**

**Daugavpils pilsētas dome SIA „GEPARDS”**

reģ.Nr.90000077325 reģ.Nr. 41503024340

K.Valdemāra ielā 1, Daugavpilī, LV-5401 Krišjāņa Valdemāra iela 2 -1, Daugavpils

AS SWEDBANK AS SWEDBANK

Kods: HABALV 22 Kods: HABALV 22

Konts: LV69 HABA 0001 4020 4125 0 Konts: LV60HABA0551034754813

Domes izpilddirektore Valdes priekšsēdētājs

I.Goldberga M.Fomins